Model subiect olimpiada de Istorie, clasa a 11-a, faza nationala

SUBIECTUL I         (40 de puncte) 
Citiţi, cu atenţie, sursele de mai jos: 
 
A. „La 11 iunie 1948, Senatul SUA a adoptat o rezoluţie ce schimba cursul politicii externe 
americane. Este vorba de rezoluţia Vandenberg prin care se autoriza constituţional ca SUA  să 
ia parte la un sistem colectiv de apărare în timp de pace. De fapt, această  rezoluţie a permis 
deschiderea discuţiilor la nivel înalt privind Alianţa Atlantică; pregătirea condiţiilor propice creării 
NATO. După negocierile preliminare, se trece la faza următoare şi anume la discuţiile 
pregătitoare de la Washington. Astfel, la 6 iulie 1948, SUA şi statele semnatare ale Tratatului de 
la Bruxelles (fără Luxemburg) încep negocierile privind viitorul tratat. Odată cu semnarea la 4 
aprilie 1949 a Tratatului Atlanticului de Nord (...), cursa înarmărilor şi competiţia cuceririi spaţiului 
cosmic (...) vor accentua confruntarea economică, politică, ideologică și diplomatică.  
(P. Duțu, Misiunile Strategice ale armatei Române în cadrul Alianței Nord Atlantice) 
 
B. „Din punctul de vedere al studiilor strategice, există opinia că nu s -a ajuns și nu se putea 
ajunge la o confruntare militară convențională, datorită faptului că ambele superputeri, SUA  și 
URSS, s- au dotat cu arme nucleare, ceea ce a creat o situație militară strategică de 
«deterrence», adică de descurajare și blocare reciprocă. În cazul unui război real, s -ar fi ajuns 
la o distrugere reciprocă totală și, totodată, la o catastrofă mondială. Un rol import ant l-au jucat 
serviciile secrete, confruntându -se, în primul rând, cele americane (CIA, NSA) cu KGB -ul 
sovietic. Au fost implicate, însă, și serviciile secrete vest -europene (britanice, vest-germane, 
franceze, italiene etc.) și est-europene (Securitatea, STASI etc.).“  ( J. L. Gaddis, Războiul Rece) 
 
C. „Niciodată nu a existat un război care putea fi prevenit mai ușor prin acțiuni l uate din vreme, 
ca acela care a devastat întinderi mari pe glob. (...)  Bineînțeles, doamnelor și domnilor, că nu 
trebuie să lăsăm asta să se mai întâmple din nou. Acest lucru poate fi realizat numai  prin 
obținerea, acum, în 1946, a unei bune înțelegeri, în toate privințele, cu Rusia sovietică, sub 
autoritatea generală a Organizației Națiunilor Unite și prin menținerea unei bune înțelegeri de-a 
lungul unor ani de pace, cu ajutorul lumii, susținută de întreaga forță a lumii vorbitoare de limbă 
engleză și a tuturor contractelor sale. Dacă populația Commonwealth -ului s-ar alătura Statelor 
Unite (...) ar fi o imensă garantare a securității“.      (B. Walsh, Modern European History) 
  
D. „Articolul 1: Părțile se angajează, conform prevederilor din Carta Națiunilor Unite, să rezolve 
prin mijloace pașnice orice   dispută internațională în care ar putea să fie implicate, as tfel încât 
să nu aducă atingere păcii (...)  și dreptului internațional  și să se abțină să recurgă în relațiile 
internaționale la amenințarea cu forța sau la  folosirea forței în vreun mod incompatibil cu 
obiectivele Națiunilor Unite. (...) 
Articolul 10: Prin acord unanim, părțile pot să invite să adere la acest Tratat orice alt stat 
european aflat în poziția de a urma principiile acestui Tratat și de a contribui la securitatea zonei 
nord-atlantice. Orice stat astfel invitat poate deveni parte la Tratat, în urma depunerii la guvernul 
Statelor Unite ale Americii a documentelor de aderare.“ 
 (Tratatul Nord-Atlantic, Washington, 1949) 
Pornind de la aceste surse istorice, răspundeți următoarelor cerințe: 
1. Menționați un eveniment diplomatic din sursa A şi o consecință militară a acestuia din sursa 
B.            4 puncte 
2. Menționați câte un mecanism de cooperare în cadrul relațiilor internațional e din sursa A, 
respectiv din sursa C.         4 puncte  
3. Menționați o asemănare cu privire la modalitățile de prevenire a unui conflict militar, pe baza 
surselor C şi D.         3 puncte